มีลูกคะตอนนี้ลูกได้หนึ่งขวบแล้ว แต่ยังกินนมอกอยู่คะ ชวงนี้รู้สึกปวดที่ต้นคอไปถึงเอวปวดหัวด้วยมีเวียนน่ามืดบ้างหายใจไม่ทั่วท้อง แขนขาอ่อนแรง เวลาปวดมากๆก็จะป่วยคะ
สวัสดีค่ะ การวินิจฉัยที่เป็นไปได้1. กล้ามเนื้ออักเสบ พบได้บ่อย มักปวดกล้ามเนื้อได้หลายๆที่ ปวดหลังการใช้งาน เป็นมากช่วงเย็น พักแล้วจะบรรเทา2. กระดูกที่คอกดทับเส้นประสาท ทำให้อ่อนแรงที่แขนได้ ต้องอาศัยการตรวจร่างกายร่วมด้วยว่ามีการกดทับของเส้นประสาทจริงหรือไม่3. ความผิดปกติในสมอง เช่น สมองขาดเลือด ทำให้มีอาการแขนขาอ่อนแรง แต่ต้องเป็นอ่อนแรงแบบไม่มีกำลังกล้ามเนื้อ คือเดินลำบาก แขนยกของไม่ได้ มักมีหน้าเบี้ยว ปากเบี้ยว พูดไม่ชัด หนังตาตกร่วมด้วยได้การวินิจฉัยที่แน่นอนต้องอาศัยการตรวจร่างกายระบบกล้ามเนื้อและระบบประสาทร่วมด้วย แนะนำว่าถ้ายังปวดมากไม่หาย ปวดจนต้องตื่นมากลางคืน หรือทำให้รบกวนการใช้ชีวิตประจำวันหรือการทำงาน แขนขาอ่อนแรงหรือมีอาการร่วมอื่นๆดังที่กล่าวไป ควรไปพบแพทย์ค่ะการดูแลตัวเองเบื้องต้น งดยกของหนัก บริหารกล้ามเนื้อคอไม่ให้ตึง พักผ่อน รับประทานยาแก้ปวด ยาลดการอักเสบที่ไม่ใช่สเตียรอยด์